John Wolden

John Iversen Wolden (født 10. september 1860 i Orkdal, død 19. juni 1950)Vilhelm Haffner: Stortinget og statsrådet 1915–1945, bind 1, Oslo 1949, side 772–773.«John Wolden er død», Haugaland Arbeiderblad 20. juni 1950. var en norsk gårdbruker og politiker (V). Han var stortingsrepresentant i periodene 1904–1909 og 1913–1930.

Wolden var utdannet fra underoffisersskolen i Trondheim (1881–1882), og var i tillegg til å arbeide som gårdbruker også tilknyttet Forsvaret. Han nådde fanejunkers grad. I perioden 1911–1933 var Wolden «direktør» (dvs, styremedlem) i Orkedalens Sparebank.

Wolden ble valgt inn i Orkedalens herredsstyre fra 1895 til 1916. Han var også ordfører fra 1902 til 1916. Senere var han med i Orkdal herredsstyre fra 1920 til 1925 og ordfører her 1920–21. 

Wolden ble valgt inn på Stortinget for Søndre Trondhjems Amt i 1902, og kom med unntak av perioden 1910–1912 til å sitte frem til 1930. I perioden 1907–1921, da representantene ble valgt i enmannskretser, representerte han amtets valgkrets nr. 3, Orkedalen – deretter Sør-Trøndelag fylke. Wolden var i alle år medlem i Jernbanekomiteen (nestformann fra 1913), og fra 1927 også den utvidede Utenriks- og konstitusjonskomiteen. Han var Venstres parlamentariske fører 1924–26.

Wolden var odelstingspresident i 1921 og 1922–1924 og stortingspresident 1925–1926.John Iversen Wolden . NSD. Besøkt 13. august 2020.

Han ble tildelt 7. juni-medaljen og Kong Haakon VIIs jubileumsmedalje.

 Referanser 

 Kilder 


 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Sør-Trøndelag
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Ordførere i Orkdal
Kategori:Venstre-ordførere i Sør-Trøndelag
Kategori:Norske offiserer
Kategori:Norske bønder
Kategori:Personer fra Orkdal kommune